जिले के 67 % क्रशर बंद, तो कैसे हो रहा निर्माण- समिति
पॉलिटिकल रिपोर्टर | जमशेदपुर
झारखंडविस की सरकारी उपक्रम समिति के सदस्य राज सिन्हा (धनबाद विधायक) ने कहा- जिले में 89 क्रशर हैं, जिनमें 60 (67 फीसदी से अधिक) बंद हैं। फिर भी यहां सड़क, बिल्डिंग समेत अन्य निर्माण कार्य जारी हैं, जिसमें पत्थर-गिट्टी की जरूरत होती है। इससे लगता है कि जिले में अवैध खनन जारी है।
सिन्हा शनिवार को सर्किट हाउस में जिला प्रशासन समेत विभिन्न विभागों से जुड़े मामले की समीक्षा बैठक कर रहे थे। उन्होंने डीडीसी सूरज कुमार डीएमओ को इस मामले में जांच करने का निर्देश दिया। कहा- यह जांच का विषय है कि जो क्रशर बंद दिखाए जा रहे हैं, वे वास्तव में बंद हैं अथवा दिखावा। बैठक में पथ निर्माण विभाग, ऊर्जा विभाग, ग्रामीण विकास, आवास समेत कई विभागों की योजनाओं काम की समीक्षा की गई। जिला यातायात सलाहकार समिति के सदस्य जगदीश नारायण चौबे ने जिला परिवहन विभाग में कई दिनों से ठप कामकाज की जानकारी दी। उन्होंने बताया- परिवहन विभाग में लगभग तीन माह से कामकाज बंद है। इससे वाहन मालिक को तो परेशानी हो रही है, सरकार को भी राजस्व की क्षति हो रही है। सिन्हा ने कहा- अवैध खनन से राजस्व का नुकसान हो रहा है। ऊर्जा, पथ निर्माण, खनन समेत कई विभागों का कार्य धीमा है। समिति ने यह जानने का प्रयास किया है कि जिले में कितनी योजनाएं धरातल पर उतरी हैं।
नहीं आए दो सदस्य
सरकारउपक्रम समिति के सभापति राजकिशोर महतो एक अन्य सदस्य भी हैं, लेकिन सर्किट हाउस की बैठक में वे नजर नहीं आए। बैठक में डीडीसी सूरज कुमार, खनन पदाधिकारी वेंकटेश सिंह, संजय कुमार सिंह, बिजली बोर्ड के कार्यपालक अभियंता सिद्धार्थ शर्मा, आवास बोर्ड के कार्यपालक अभियंता विनोद कुमार समेत कई पदाधिकारी उपस्थित थे।
विधानसभा समिति के सदस्य राज सिन्हा के साथ डीडीसी सूरज कुमार।
hin_Deva kas_Deva hin_Deva hin_Deva hin_Deva hin_Deva bho_Deva